pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงยุติธรรม ร่วมงาน “อุ่นไอรัก คลายความหนาว” ณ สนามเสือป่า
วันพุธที่ 7 กุมภาพันธ์ 2561
กระทรวงยุติธรรม ร่วมงาน “อุ่นไอรัก คลายความหนาว” ณ สนามเสือป่า
กระทรวงยุติธรรม โดยสํานักงานโครงการกําลังใจในพระดําริ พระเจ้าหลานเธอ พระองค์เจ้าพัชรกิติยาภา ร่วมกับกรมราชทัณฑ์ และเรือนจําต่างๆ จัดนิทรรศการโครงการกําลังใจในพระดําริฯ และกิจกรรมออกร้านกําลังใจ ภายในงาน “อุ่นไอรัก คลายความหนาว”
กระทรวงยุติธรรม โดยสํานักงานโครงการกําลังใจในพระดําริ พระเจ้าหลานเธอ พระองค์เจ้าพัชรกิติยาภา
ร่วมกับกรมราชทัณฑ์ และเรือนจําต่างๆ
จัดนิทรรศการโครงการกําลังใจในพระดําริฯ และกิจกรรมออกร้านกําลังใจ
ภายในงาน “อุ่นไอรัก คลายความหนาว”
ซึ่งกําหนดจัดขึ้นระหว่างวันที่ 8 กุมภาพันธ์ - 11 มีนาคม 2561 ตั้งแต่เวลา 10.30 - 21.00 น.
ยกเว้นวันศุกร์และวันเสาร์ ตั้งแต่เวลา 10.30 – 22.00 น.
ณ บริเวณพื้นที่ 6 (ฝั่งซ้าย) สนามเสือป่า
ภายในงานพบกับบูธนิทรรศการ และจําหน่ายผลิตภัณฑ์จากโครงการกําลังใจฯ โดยฝีมือผู้ต้องขัง
เพื่อช่วยเหลือผู้ก้าวพลาดให้กลับคืนสู่สังคม
รวมทั้งการสาธิตการทําขนมไทย อาหารไทย วาดภาพจิตรกรรม การประดิษฐ์มาลัยกระดาษทิชชู
มาลัยสบู่และดินหอม และให้บริการนวดฝ่าเท้าจากผู้ต้องขัง
รัฐบาลไทย-ข่าวทำเนียบรัฐบาล-สำนักงานปลัดกระทรวงกลาโหม จัดกำลังพลบริจาคโลหิต เพื่อสำรองในยามขาดแคลน
วันจันทร์ที่ 13 เมษายน 2563
สํานักงานปลัดกระทรวงกลาโหม จัดกําลังพลบริจาคโลหิต เพื่อสํารองในยามขาดแคลน
เนื่องจากสถานการณ์การแพร่ระบาดของเชื้อไวรัส “COVID-19“ ทําให้สภากาชาดไทยเกิดวิกฤติโลหิตไม่เพียงพอ จํานวนการบริจาคโลหิตลดลงต่อเนื่อง จนถึงขณะนี้ไม่ถึง 1,000 ยูนิต ต่อวัน และอยู่ในภาวะโลหิตสํารองไม่เพียงพอจ่ายให้กับโรงพยาบาลทั่วประเทศ
สํานักงานปลัดกระทรวงกลาโหม เล็งเห็นถึงปัญหาดังกล่าว ได้จัดกําลังพลที่มีสุขภาพแข็งแรง ไม่เข้าข่ายผู้มีความเสี่ยงติดเชื้อไวรัส “COVID-19” เข้าร่วมกิจกรรมบริจาคโลหิต ในวันที่ 9-10 เมษายน 2563 เพื่อสนับสนุนการดําเนินงานของสภากาชาดไทย ณ ห้องพินิตประชานาถ ในศาลาว่าการกลาโหม และห้องสนามไชย ชั้น 3 อาคารบริการ สํานักงานปลัดกระทรวงกลาโหม (พื้นที่ศรีสมาน) โดยโลหิตที่ได้รับบริจาค จะนําไปมอบให้กับสภากาชาดไทยเพื่อส่งต่อโลหิตที่ปลอดภัยให้กับผู้ป่วยทั่วประเทศ
รัฐบาลไทย-ข่าวทำเนียบรัฐบาล-รองนายกรัฐมนตรี กล่าวเปิดการประชุมประจำปีของคณะกรรมาธิการเศรษฐกิจและสังคมแห่งเอเชียและแปซิฟิก (ESCAP) ครั้งที่ 73
วันพฤหัสบดีที่ 18 พฤษภาคม 2560
รองนายกรัฐมนตรี กล่าวเปิดการประชุมประจําปีของคณะกรรมาธิการเศรษฐกิจและสังคมแห่งเอเชียและแปซิฟิก (ESCAP) ครั้งที่ 73
รองนายกรัฐมนตรี กล่าวเปิดการประชุมประจําปีของคณะกรรมาธิการเศรษฐกิจและสังคมแห่งเอเชียและแปซิฟิก (ESCAP) ครั้งที่ 73
วันนี้ (17 พ.ค. 60) เวลา 15.00 น. ณ ศูนย์ประชุมสหประชาชาติ กรุงเทพฯ พลเอก ธนะศักดิ์ ปฏิมาประกร รองนายกรัฐมนตรี กล่าวเปิดการประชุมประจําปีของคณะกรรมาธิการเศรษฐกิจและสังคมแห่งเอเชียและแปซิฟิก (Economic and Social Commission for Asia and the Pacific: ESCAP) ครั้งที่ 73 และร่วมงานเลี้ยงรับรองอาหารค่ํา
การประชุมประจําปีของคณะกรรมาธิการเศรษฐกิจและสังคมแห่งเอเชียและแปซิฟิก เป็นการหารือเกี่ยวกับทิศทางการทํางานของ ESCAP คณะกรรมการย่อย และองค์กรในสังกัด รวมทั้งแนวทางการร่วมมือระหว่าง ESCAP กับประเทศสมาชิก เพื่อบรรลุเป้าหมายการพัฒนาที่ยั่งยืน โดยหัวข้อหลักในการประชุมระดับรัฐมนตรี คือ “ความร่วมมือระดับภูมิภาคด้านพลังงานที่ยั่งยืน” (Regional Cooperation for Sustainable Energy)
ทั้งนี้ พลเอก ธนะศักดิ์ ปฏิมาประกร รองนายกรัฐมนตรี ซึ่งได้รับมอบหมายจากนายกรัฐมนตรีให้เป็นผู้แทนกล่าวเปิดการประชุมประจําปีของ ESCAP ครั้งที่ 73 ได้แสดงให้เห็นถึงบทบาทผู้นําของไทยต่อทิศทางการพัฒนาเศรษฐกิจและสังคมในภูมิภาคอย่างมีนัยสําคัญ รวมทั้งยังได้เผยแพร่แนวทางการพัฒนาที่ยั่งยืนของไทยตามหลักปรัชญาของเศรษฐกิจพอเพียงของพระบาทสมเด็จพระปรมินทรมหาภูมิพลอดุลยเดชให้แก่ประเทศสมาชิก ESCAP ที่เข้าร่วมได้ทราบ
ในโอกาสนี้ รองนายกรัฐมนตรียังได้กล่าวแสดงความยินดีในโอกาสเฉลิมฉลองวาระครบรอบ 70 ปีของคณะกรรมาธิการเศรษฐกิจและสังคมแห่งเอเชียและแปซิฟิก พร้อมย้ําว่าประเทศไทย ในฐานะประเทศซึ่งเป็นที่ตั้งสํานักงานใหญ่ของ ESCAP พร้อมให้การสนับสนุนและอํานวยความสะดวกการทํางานของ ESCAP และสหประชาชาติอย่างเต็มที่
ตลอดกว่า 70 ปี ของความเป็นหุ้นส่วน ไทยและประเทศสมาชิก ESCAP มีส่วนช่วยและร่วมกันพัฒนาเศรษฐกิจและสังคม แต่ปัจจุบันโลกยังคงต้องเผชิญกับความท้าทายต่างๆมากมาย เช่น ความไม่เท่าเทียม การโยกย้ายถิ่นฐานแบบไม่ปกติ การเปลี่ยนแปลงสภาพภูมิอากาศ เป็นต้น ดังนั้น ความร่วมมือในระดับภูมิภาค ผ่านองค์กรความร่วมมือ เช่น ESCAP จึงมีความสําคัญยิ่งในการจัดการกับปัญหาความท้าทายดังกล่าว โดยใช้ประชาชนเป็นศูนย์กลาง และเพื่อให้เกิดความยั่งยืน
******************************
รัฐบาลไทย-ข่าวทำเนียบรัฐบาล-นายกรัฐมนตรีเผยต้องการให้การเปลี่ยนแปลงการปกครองของประเทศไทยสู่ประชาธิปไตยที่มีธรรมาภิบาลจริง ๆ
วันพุธที่ 28 มิถุนายน 2560
นายกรัฐมนตรีเผยต้องการให้การเปลี่ยนแปลงการปกครองของประเทศไทยสู่ประชาธิปไตยที่มีธรรมาภิบาลจริง ๆ
นายกรัฐมนตรีเผยต้องการให้การเปลี่ยนแปลงการปกครองของประเทศไทยสู่ประชาธิปไตยที่มีธรรมาภิบาลจริง ๆ
วันนี้ (28 มิถุนายน 2560) เวลา 11.30 น. ณ บริเวณทําเนียบรัฐบาล พลเอก ประยุทธ์ จันทร์โอชา นายกรัฐมนตรี ภายหลังการเป็นประธานเนื่องในโอกาสวันสถาปนาสํานักนายกรัฐมนตรี ครบรอบปีที่ 85 ว่า วันนี้นอกจากเป็นวันคล้ายวันสถาปนาสํานักนายกรัฐมนตรีปีที่ 85 แล้ว และยังเป็น 85 ปีของประชาธิปไตยไทย ถึงแม้จะมีรัฐบาล ที่ไม่ได้มาจากการเลือกตั้งเข้ามาบริหารประเทศบ้าง แต่ก็ยังเป็นประชาธิป ไตย เพราะใช้ระบบการบริหารราชการแผ่นดินที่เป็นหลักประชาธิปไตยเป็นส่วนใหญ่ในช่วงพิเศษนี้ ยังมีกระทรวง ทบวง กรมเหมือนเดิม และถือว่าเป็นประชาธิปไตยแบบไทย ๆ ที่ลุ่ม ๆ ดอน ๆ มาตลอด
นายกรัฐมนตรีกล่าวต่อไปว่า "ผมอยากให้วันที่ 24 มิถุนายน วันเปลี่ยนแปลงการปกครองจากระบอบสมบูรณาญาสิทธิราชเป็นระบอบประชาธิปไตย เป็นการเริ่มต้นประชาธิปไตยที่เป็นธรรมาภิบาลได้หรือไม่ เพราะเมื่อเปลี่ยนแปลงการปกครองที่เป็นประชาธิปไตยแล้ว ก็ควรที่จะเป็นประชาธิปไตยที่มีธรรมาภิบาล ที่ผ่านมาก็เป็นอย่างนี้ถ้าไม่อยากให้เกิดขึ้นอีก ก็ต้องสร้างกันตั้งแต่วันนี้ ให้เป็นประชาธิปไตยที่มีธรรมาภิบาลจากการเลือกตั้งครั้งต่อไป นี้คือการเปลี่ยนแปลงการปกครองของประเทศ ไทย ที่จะนําไปสู่การมีธรรมาภิบาลจริง ๆ สื่อต้องช่วยด้วย"
-----------------------------------------------
รัฐบาลไทย-ข่าวทำเนียบรัฐบาล-สธ.ตรวจหาเชื้อโควิด 19 ในน้ำลาย ค้นหาผู้ป่วยเชิงรุก ผลแม่นยำ [กระทรวงสาธารณสุข]
วันศุกร์ที่ 24 เมษายน 2563
สธ.ตรวจหาเชื้อโควิด 19 ในน้ําลาย ค้นหาผู้ป่วยเชิงรุก ผลแม่นยํา [กระทรวงสาธารณสุข]
สธ.ตรวจหาเชื้อโควิด 19 ในน้ําลาย ค้นหาผู้ป่วยเชิงรุก ผลแม่นยํา
กระทรวงสาธารณสุขพัฒนาวิธีการ ตรวจหาเชื้อโควิด 19 ในน้ําลาย ค้นหาผู้ป่วยเชิงรุก ตรวจหาในกลุ่มคนจํานวนมากเป็นกลุ่มก้อน ได้อย่างสะดวก รวดเร็ว ราคาถูก ผลแม่นยํา
วันนี้ (24 เมษายน 2563) ที่สถาบันบําราศนราดูร จังหวัดนนทบุรี นายแพทย์สุวรรณชัย วัฒนายิ่งเจริญชัย อธิบดีกรมควบคุมโรค พร้อมด้วยนายแพทย์โอภาส การย์กวินพงศ์ อธิบดีกรมวิทยาศาสตร์การแพทย์และนายแพทย์อภิชาต วชิรพันธ์ ผู้อํานวยการสถาบันบําราศนราดูร ร่วมกันแถลงข่าว การตรวจเชื้อโควิด 19 ในน้ําลาย ว่า กระทรวงสาธารณสุข โดยกรมควบคุมโรค กรมวิทยาศาสตร์การแพทย์ และสถาบันบําราศนราดูร ได้ร่วมกันพัฒนาวิธีการตรวจหาเชื้อโควิด 19 ในน้ําลาย ซึ่งวิธีการตรวจดังกล่าวโรงพยาบาลรามาธิบดีได้ทําการวิจัยพบว่าได้ผลแม่นยํา มีประสิทธิภาพใกล้เคียงกับวิธีการตรวจจากสารคัดหลั่งหลังจากจมูกและคอหรือวิธีการตรวจหาสารพันธุกรรม (RT-PCR) ซึ่งวิธีการตรวจหาเชื้อในน้ําลายนี้ได้รับการยอมรับในหลายประเทศ ส่วนข้อดีของตรวจหาเชื้อโควิด 19 ในน้ําลาย คือ ราคาถูก เก็บตัวอย่างง่ายกว่า สามารถเก็บได้ด้วยตัวเอง ทําให้บุคลากรปลอดภัยมากขึ้น ไม่ต้องใช้หรือลดการใช้ชุดป้องกัน PPE
กระทรวงสาธารณสุขใช้การตรวจหาเชื้อโควิด 19 ในน้ําลาย ในกลุ่มผู้สัมผัสเสี่ยงสูง ผู้สัมผัสเสี่ยงต่ํา ค้นหาผู้ป่วยเชิงรุก และการค้นหาผู้ติดเชื้อที่ไม่มีอาการในชุมชน ทําให้ค้นหาผู้ป่วย/ผู้ติดเชื้อได้อย่างรวดเร็ว นําเข้าสู่ระบบการรักษา ป้องกันการแพร่ระบาดของโรค สามารถเริ่มดําเนินการได้ทันทีทุกพื้นที่ที่มีการระบาด ชุมชนแออัด หรือจุดเข้า-ออกของประเทศ ส่วนผู้เข้าเกณฑ์สอบสวนโรคหรือ PUI คือ มีไข้ มีอาการระบบทางเดินหายใจที่มาตรวจรักษาในสถานพยาบาล จะใช้วิธีเก็บสิ่งส่งตรวจจากสารคัดหลั่งหลังจมูกและคอเป็นหลัก
สําหรับวิธีการเก็บน้ําลาย สามารถนํากระป๋องไปเก็บเองได้ที่บ้าน โดยต้องล้างมือให้สะอาด เทอาหารสําหรับเก็บตัวอย่างไวรัสลงในกระป๋องเก็บน้ําลาย ขากน้ําลายที่อยู่ในลําคอส่วนลึกเหมือนขากเสมหะปิดฝากระป๋องพันด้วยพาราฟิลม์และใส่ถุงซิปล๊อค 3 ชั้น และนําส่งห้องปฏิบัติการภายใน 5 ชั่วโมง ทั้งนี้ จะต้องไม่แปรงฟัน ใช้น้ํายาบ้วนปาก ดื่มน้ํา หรือเคี้ยวหมากฝรั่งก่อนเก็บน้ําลาย
**************************************
24 เมษายน 2563
รัฐบาลไทย-ข่าวทำเนียบรัฐบาล-โครงการสินเชื่อที่อยู่อาศัยธนาคารกรุงไทยเพื่อสมาชิก กบข. อัตราดอกเบี้ยถูกที่สุดในระบบ
วันอังคารที่ 26 กุมภาพันธ์ 2562
โครงการสินเชื่อที่อยู่อาศัยธนาคารกรุงไทยเพื่อสมาชิก กบข. อัตราดอกเบี้ยถูกที่สุดในระบบ
กบข. ร่วมกับธนาคารกรุงไทย เปิดให้บริการสินเชื่อที่อยู่อาศัยภายใต้โครงการสินเชื่อที่อยู่อาศัยธนาคารกรุงไทยเพื่อสมาชิก กบข. เพื่อเป็นอีกหนึ่งทางเลือกในการแบ่งเบาภาระค่าใช้จ่ายให้กับสมาชิก กบข.
นายวิทัย รัตนากร เลขาธิการคณะกรรมการกองทุนบําเหน็จบํานาญข้าราชการ (กบข.) เปิดเผยว่า กบข. ร่วมกับธนาคารกรุงไทย เปิดให้บริการสินเชื่อที่อยู่อาศัยภายใต้โครงการสินเชื่อที่อยู่อาศัยธนาคารกรุงไทยเพื่อสมาชิก กบข. เพื่อเป็นอีกหนึ่งทางเลือกในการแบ่งเบาภาระค่าใช้จ่ายให้กับสมาชิก กบข. ที่ต้องการซื้อหรือสร้างที่อยู่อาศัยใหม่ ปรับปรุง ต่อเติม หรือไถ่ถอนจํานองที่อยู่อาศัยเดิมจากสถาบันการเงินอื่น
จุดเด่นของสินเชื่อดังกล่าว คือ ให้อัตราดอกเบี้ยถูกที่สุดในระบบคือ 0% ในปีแรก อัตราดอกเบี้ยเฉลี่ย 3 ปีอยู่ที่ 2.88% ต่อปี ให้วงเงินกู้สูงสุดไม่เกิน 100% ของราคาประเมิน หรือ ราคาซื้อขายจริง ผู้ขอกู้ต้องเป็นสมาชิก กบข. และเป็นลูกค้าสินเชื่อรายใหม่ของธนาคารกรุงไทยเท่านั้น
นายวิทัยกล่าวว่า โครงการนี้ได้รับการตอบรับที่ดีจากสมาชิก เนื่องจากอัตราดอกเบี้ยถูกที่สุดในระบบ ช่วยให้สมาชิกสามารถบริหารจัดการเงินได้อย่างมีประสิทธิภาพ และสิทธิพิเศษนี้มอบให้สําหรับสมาชิก กบข. เท่านั้น ผู้ที่สนใจควรรีบสมัครใช้สิทธิเพราะโครงการจะหมดเขตวันที่ 30 เมษายนนี้แล้ว
สมาชิก กบข. สามารถสมัครใช้สิทธิได้ที่ My GPF Application กดเมนูสิทธิพิเศษ แล้วเลือกแบนเนอร์สินเชื่อที่อยู่อาศัยเพื่อสมาชิก กบข. เมื่อกดใช้สิทธิจะมีเจ้าหน้าที่ธนาคารติดต่อกลับภายใน 1 – 2 วันทําการ หรือ สมัครใช้บริการได้ที่ธนาคารกรุงไทย ทุกสาขาทั่วประเทศ โทรสอบถามข้อมูลได้ที่ Call Center ธนาคารกรุงไทย 0-2111-1111
ศึกษาข้อมูลโครงการเพื่อเตรียมเอกสารประกอบการสมัครได้ที่เว็บ กบข. เมนูสวัสดิการลดรายจ่าย เลือกหัวข้อ สินเชื่อกรุงไทยเพื่อสมาชิก กบข.
รัฐบาลไทย-ข่าวทำเนียบรัฐบาล-​โฆษกรัฐบาลเผย คำสั่ง หน.คสช. 5/2560 ควบคุมพื้นที่วัดพระธรรมกาย ช่วยบูรณาการผู้บังคับใช้กฎหมายและปกป้องประชาชนผู้บริสุทธิ์ ชี้ดีเอสไอและตำรวจเป็นผู้รับผิดชอบหลักตาม กม.ปกติ วอนทุกฝ
วันพฤหัสบดีที่ 16 กุมภาพันธ์ 2560
​โฆษกรัฐบาลเผย คําสั่ง หน.คสช. 5/2560 ควบคุมพื้นที่วัดพระธรรมกาย ช่วยบูรณาการผู้บังคับใช้กฎหมายและปกป้องประชาชนผู้บริสุทธิ์ ชี้ดีเอสไอและตํารวจเป็นผู้รับผิดชอบหลักตาม กม.ปกติ วอนทุกฝ
​โฆษกรัฐบาลเผย คําสั่ง หน.คสช. 5/2560 ควบคุมพื้นที่วัดพระธรรมกาย ช่วยบูรณาการผู้บังคับใช้กฎหมายและปกป้องประชาชนผู้บริสุทธิ์ ชี้ดีเอสไอและตํารวจเป็นผู้รับผิดชอบหลักตาม กม.ปกติ วอนทุกฝ่ายร่วมมือ
พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงกรณีที่หัวหน้า คสช. มีคําสั่งที่ 5/2560 เรื่อง มาตรการให้อํานาจกําหนดพื้นที่ควบคุมเพื่อเพิ่มประสิทธิภาพในการบังคับใช้กฎหมาย บริเวณวัดพระธรรมกาย จ.ปทุมธานี และพื้นที่โดยรอบ ว่า คําสั่งดังกล่าวมีวัตถุประสงค์เพื่อบูรณาการหน่วยงานที่เกี่ยวข้องกับการบังคับใช้กฎหมายในการเข้าตรวจค้น จับกุมผู้กระทําผิด รวมทั้งปกป้องชีวิตและทรัพย์สินของประชาชนผู้บริสุทธิ์ที่อยู่ในพื้นที่ จากผู้ไม่หวังดีที่อาจก่อความรุนแรงได้
“คําสั่งนี้ผ่านการพิจารณาอย่างรอบคอบจากหน่วยงานที่เกี่ยวข้องแล้ว เนื่องจากที่ผ่านมาผู้กระทําผิดไม่ให้ความร่วมมือกับทางราชการ มีการขัดขวาง ปิดบัง ซ่อนเร้น และปิดกั้นไม่ให้เจ้าหน้าที่เข้าไปปฏิบัติงานได้ โดยในทางปฏิบัติเจ้าหน้าที่ดีเอสไอและตํารวจจะเป็นผู้รับผิดชอบหลักและใช้กฎหมายปกติเข้าดําเนินการ ส่วนทหารจะทําหน้าที่ผู้สนับสนุน โดยประจําการอยู่รอบนอก”
พลโท สรรเสริญ กล่าวต่อว่า ก่อนหน้านี้เจ้าหน้าที่ไม่สามารถฝ่าฟันโล่ห์มนุษย์เข้าไปในพื้นที่ได้ เพราะเกรงว่าประชาชนจะได้รับอันตราย รวมทั้งการปฏิบัติงานยังมีความซับซ้อนเพราะเกี่ยวข้องกับกฎหมายหลายฉบับทั้งกฎหมายอาญา แพ่ง การฟอกเงิน ดังนั้น คําสั่งดังกล่าวจะช่วยลดอุปสรรคในการทํางาน เช่น สามารถควบคุมการเข้าออกพื้นที่ ควบคุมระบบสาธารณูปโภค ระบบสื่อสาร การใช้อากาศยานไร้คนขับ ฯลฯ ทําให้เจ้าหน้าที่บังคับใช้กฎหมายได้ตามอํานาจหน้าที่และช่วยดูแลความปลอดภัยให้แก่ประชาชนได้อย่างเต็มประสิทธิภาพ
“รัฐบาลขอวิงวอนพระภิกษุและประชาชน ทั้งที่อยู่ในบริเวณวัดและใกล้เคียงให้ความร่วมมือกับเจ้าหน้าที่ และปฏิบัติตามกฎหมายโดยเคร่งครัด ทั้งนี้ ยืนยันว่าเจ้าหน้าที่จะปฏิบัติงานอย่างรอบคอบ รัดกุม ตามขั้นตอนของกฎหมายและหลักสากล เพื่อให้เกิดความสงบเรียบร้อยของบ้านเมือง”
รัฐบาลไทย-ข่าวทำเนียบรัฐบาล-มาตรการสิทธิประโยชน์ทางภาษีแก่นักลงทุนที่ลงทุนในวิสาหกิจเริ่มต้น (Angel Investor)
วันพุธที่ 31 มกราคม 2561
มาตรการสิทธิประโยชน์ทางภาษีแก่นักลงทุนที่ลงทุนในวิสาหกิจเริ่มต้น (Angel Investor)
ในการประชุมคณะรัฐมนตรีเมื่อวันที่ 30 มกราคม 2561 คณะรัฐมนตรีได้มีมติเห็นชอบร่างกฎกระทรวง (ฉบับที่ ..) พ.ศ. .... ออกตามความในประมวลรัษฎากร ว่าด้วยการยกเว้นรัษฎากร (มาตรการสิทธิประโยชน์ทางภาษีแก่นักลงทุนที่ลงทุนในวิสาหกิจเริ่มต้น (Angel Investor))
ในการประชุมคณะรัฐมนตรีเมื่อวันที่ 30 มกราคม 2561 คณะรัฐมนตรีได้มีมติเห็นชอบร่างกฎกระทรวง (ฉบับที่ ..) พ.ศ. .... ออกตามความในประมวลรัษฎากร ว่าด้วยการยกเว้นรัษฎากร (มาตรการสิทธิประโยชน์ทางภาษีแก่นักลงทุนที่ลงทุนในวิสาหกิจเริ่มต้น (Angel Investor)) โดยมีสาระสําคัญสรุปได้ ดังนี้
กําหนดให้ผู้มีเงินได้ที่ได้จ่ายเป็นเงินลงทุนในหุ้นเพื่อจัดตั้งหรือลงทุนในหุ้นเพิ่มทุนของบริษัทหรือห้างหุ้นส่วนนิติบุคคลที่เป็นวิสาหกิจเริ่มต้น (Startup) สามารถนําเงินลงทุนดังกล่าวมาหักลดหย่อนในการคํานวณภาษีเงินได้บุคคลธรรมดาได้ตามจํานวนที่จ่ายจริงแต่รวมกันทั้งหมดแล้วไม่เกิน 100,000 บาท สําหรับปีภาษีนั้นโดยผู้มีเงินได้ต้องถือหุ้นในบริษัทหรือห้างหุ้นส่วนนิติบุคคลนั้น ไม่น้อยกว่า 2 ปีต่อเนื่องกันนับแต่วันที่ลงทุนในหุ้นนั้น เว้นแต่ทุพพลภาพหรือตาย โดยมีเงื่อนไข ดังนี้
1. ผู้มีเงินได้ดังกล่าว ไม่รวมถึงห้างหุ้นส่วนสามัญหรือคณะบุคคลและกองมรดกที่ยังไม่ได้แบ่ง
2. ผู้มีเงินได้ต้องจ่ายเป็นเงินลงทุนในหุ้นของบริษัทหรือห้างหุ้นส่วนนิติบุคคลมีคุณสมบัติ ดังนี้
(1) บริษัทหรือห้างหุ้นส่วนนิติบุคคลที่ตั้งขึ้นตามกฎหมายไทย และจดทะเบียนจัดตั้งขึ้นตั้งแต่วันที่ 1 ตุลาคม 2558 ถึงวันที่ 31 ธันวาคม 2562
(2) มีทุนชําระแล้วในวันสุดท้ายของรอบระยะเวลาบัญชีไม่เกิน 5 ล้านบาท และมีรายได้จากการขายสินค้าและการให้บริการในรอบระยะเวลาบัญชีไม่เกิน 30 ล้านบาท ในรอบระยะเวลาบัญชีที่ใช้สิทธิยกเว้นภาษีเงินได้
(3) ประกอบอุตสาหกรรมเป้าหมาย โดยใช้เทคโนโลยีหลักเป็นฐานในกระบวนการผลิตและการให้บริการตามหลักเกณฑ์ที่สํานักงานพัฒนาวิทยาศาสตร์และเทคโนโลยีแห่งชาติกําหนด และได้รับการรับรองจากสํานักงานพัฒนาวิทยาศาสตร์และเทคโนโลยีแห่งชาติ
(4) มีรายได้จากการขายสินค้าและการให้บริการของกิจการที่ประกอบอุตสาหกรรมเป้าหมายหรือรายได้เกี่ยวเนื่องกับกิจการที่ประกอบอุตสาหกรรมเป้าหมายอย่างใดอย่างหนึ่งหรือรวมกันไม่น้อยกว่าร้อยละแปดสิบของรายได้ทั้งหมดในรอบระยะเวลาบัญชีของบริษัทหรือห้างหุ้นส่วนนิติบุคคลนั้น
3. กรณีผู้มีเงินได้ได้ใช้สิทธิยกเว้นภาษีเงินได้แล้ว และต่อมาไม่ปฏิบัติตามหลักเกณฑ์ที่กําหนดไว้ผู้มีเงินได้จะหมดสิทธิได้รับยกเว้นภาษีเงินได้
4. การให้สิทธิประโยชน์ทางภาษีข้างต้น มีผลบังคับใช้สําหรับเงินได้ที่จ่ายเป็นเงินลงทุนในหุ้นเพื่อจัดตั้งหรือลงทุนในหุ้นเพิ่มทุนของบริษัทหรือห้างหุ้นส่วนนิติบุคคลไปในระหว่างวันที่ 1 มกราคม 2561 ถึงวันที่ 31 ธันวาคม 2562
มาตรการดังกล่าวจะมีส่วนช่วยให้ผู้ประกอบการวิสาหกิจขนาดกลางและขนาดย่อมรายใหม่ที่มีการนําเทคโนโลยี นวัตกรรม การวิจัยและพัฒนาเชิงสร้างสรรค์ มีแหล่งเงินทุนที่จะนําไปใช้ในการดําเนินการในช่วงระยะเวลาการบ่มเพาะธุรกิจให้ธุรกิจมีความเข้มแข็งและมีศักยภาพอย่างต่อเนื่อง และช่วยส่งเสริมการขับเคลื่อนโครงสร้างทางเศรษฐกิจของประเทศด้วยอุตสาหกรรมเป้าหมายสู่อุตสาหกรรมแห่งอนาคตของรัฐบาลภายใต้นโยบายประเทศไทย 4.0 รวมทั้งเป็นการส่งเสริมการดําเนินธุรกิจในรูปแบบนิติบุคคลมากยิ่งขึ้น
ศูนย์สารนิเทศสรรพากร (RD Intelligence Center) กรมสรรพากร
โทร. 1161
รัฐบาลไทย-ข่าวทำเนียบรัฐบาล-ไม่คลายล็อก ต่อเวลาต่างด้าว MOU ครบ 4 ปี อยู่ทำงานในไทยต่อ ถึง 31 พฤษภาคม 2563 [กระทรวงแรงงาน]
วันพฤหัสบดีที่ 7 พฤษภาคม 2563
ไม่คลายล็อก ต่อเวลาต่างด้าว MOU ครบ 4 ปี อยู่ทํางานในไทยต่อ ถึง 31 พฤษภาคม 2563 [กระทรวงแรงงาน]
ไม่คลายล็อก ต่อเวลาต่างด้าว MOU ครบ 4 ปี อยู่ทํางานในไทยต่อ ถึง 31 พฤษภาคม 2563
นายสุชาติ พรชัยวิเศษกุล อธิบดีกรมการจัดหางาน เผย เมื่อวันที่ 5 พฤษภาคม 2563 คณะรัฐมนตรีมีมติเห็นชอบขยายเวลาให้แรงงานต่างด้าว กลุ่มที่ 1) เข้ามาทํางานตามข้อตกลง MOU ได้แก่ กัมพูชา ลาว และเมียนมา ที่มีวาระการจ้างงานครบ 4 ปี และระยะเวลาการอนุญาตให้อยู่ในราชอาณาจักรสิ้นสุดลง  2) คนต่างด้าวสัญชาติกัมพูชา และเมียนมา ที่ถือบัตรผ่านแดนที่ได้รับอนุญาตให้เข้ามาทํางานในราชอาณาจักร ตามความตกลงว่าด้วยการข้ามแดนในลักษณะไป – กลับ หรือตามฤดูกาลซึ่งครบวาระการจ้างงานหรือการอนุญาตให้พํานักในเขตพื้นที่ชายแดนที่ได้รับอนุญาตสิ้นสุด แต่ไม่สามารถเดินทางออกนอกราชอาณาจักรได้ก่อนหรือในวันที่ 31 พฤษภาคม 2563 เนื่องจากมาตรการป้องกันการแพร่ระบาดของโรคติดเชื้อไวรัสโคโรนา 2019 หรือโรคโควิด 19 ให้อยู่ในราชอาณาจักรเป็นการชั่วคราวและทํางานได้ต่อไป ตั้งแต่วันที่ 1 พฤษภาคม 2563 ถึงวันที่ 31 พฤษภาคม 2563 ตาม ประกาศสถานการณ์ฉุกเฉินในทุกเขตท้องที่ทั่วราชอาณาจักร (คราวที่ 1) ลงวันที่ 28 เมษายน พ.ศ. 2563 ที่ได้ขยายระยะเวลาการประกาศสถานการณ์ฉุกเฉินต่อไปอีกระยะหนึ่ง
“มาตรการ การจํากัดการเคลื่อนย้ายแรงงาน การควบคุมการเดินทางข้ามเขตพื้นที่จังหวัด รวมถึงการระงับการเข้าออกราชอาณาจักร ที่ยังมีผลบังคับใช้ต่อไป ส่งผลให้คนต่างด้าว ทั้งสองกลุ่มนี้ ไม่สามารถเดินทางกลับประเทศต้นทางได้ ซึ่งหากไม่ขยายระยะเวลาการอยู่ในราชอาณาจักรเป็นการชั่วคราวและการทํางานให้กับคนต่างด้าวเพิ่มเติมต่อไปอีก จะทําให้ส่งผลกระทบต่อหลายภาคส่วนได้ โดยเฉพาะ การป้องกันการระบาดของโรคโควิด 19 จากการข้ามจังหวัด เพื่อลดโอกาสเสี่ยงต่อการแพร่เชื้อกลับมารุนแรงขึ้นใหม่ ” นายสุชาติฯ กล่าว
ทั้งนี้ ในช่วงเดือนมีนาคม ถึง เมษายน 2563 มีจํานวนคนต่างด้าวที่เข้ามาทํางานตามบันทึกความเข้าใจว่าด้วยความร่วมมือด้านแรงงาน (MOU) ซึ่งวาระการจ้างงานจะครบ 4 ปี ประมาณ 29,083 คน จําแนกเป็น กัมพูชา 12,801 คน ลาว 3,092 คน และ เมียนมา 13,190 คน ส่วน คนต่างด้าวที่เข้ามาทํางานตามความตกลงว่าด้วยการข้ามแดนในลักษณะไป – กลับ หรือแบบตามฤดูกาล ซึ่งครบวาระการจ้างงานหรือการอนุญาตให้พํานักในเขตพื้นที่ชายแดนที่ได้รับอนุญาตสิ้นสุด ประมาณ 43,975 คน จําแนกเป็น กัมพูชา 25,236 คน เมียนมา 18,739 คน
ขณะที่ ในเดือนพฤษภาคม 2563 นี้ จะมีจํานวนคนต่างด้าวที่เข้ามาทํางานตามบันทึกความเข้าใจว่าด้วยความร่วมมือด้านแรงงาน (MOU) ซึ่งวาระการจ้างงานจะครบ 4 ปี ประมาณ 15,139 คน (กัมพูชา 6,398 คน ลาว 1,449 คน เมียนมา 7,292 คน) และคนต่างด้าวที่เข้ามาทํางานตามความตกลงว่าด้วยการข้ามแดนในลักษณะไป – กลับ หรือแบบตามฤดูกาล ซึ่งครบวาระการจ้างงานหรือการอนุญาตให้พํานักในเขตพื้นที่ชายแดนที่ได้รับอนุญาตสิ้นสุด ประมาณ 20,389 คน จําแนกเป็น กัมพูชา 11,502 คน เมียนมา 8,887 คน
รัฐบาลไทย-ข่าวทำเนียบรัฐบาล-โฆษก ทบ.ชี้แจงประเด็นข่าวกรณี อดีต ส.ส.บัญชีรายชื่อพรรคประชาธิปัตย์ ระบุได้รับการร้องเรียนจากเกษตรกรชาวสวนปาล์ม
วันศุกร์ที่ 9 พฤศจิกายน 2561
โฆษก ทบ.ชี้แจงประเด็นข่าวกรณี อดีต ส.ส.บัญชีรายชื่อพรรคประชาธิปัตย์ ระบุได้รับการร้องเรียนจากเกษตรกรชาวสวนปาล์ม
โฆษก ทบ.ชี้แจงประเด็นข่าวกรณี อดีต ส.ส.บัญชีรายชื่อพรรคประชาธิปัตย์ ระบุได้รับการร้องเรียนจากเกษตรกรชาวสวนปาล์ม
พ.อ.วินธัย สุวารี โฆษก กองทัพบก กระทรวงกลาโหม ชี้แจงประเด็นข่าวกรณี นายวัชระ เพชรทอง อดีต ส.ส.บัญชีรายชื่อพรรคประชาธิปัตย์ ระบุได้รับการร้องเรียนจากเกษตรกรชาวสวนปาล์มมีสาระสําคัญคือ ปัจจุบันราคาปาล์มตกต่ํามาก โดยเหลือกิโลกรัมละ 2.90 บาท เมื่อชาวสวนปาล์มประท้วงหน้าศาลากลาง จ.กระบี่กลับถูกปิดข่าว และเมื่อมีนําปาล์มไปขายที่ลานปาล์ม ปรากฏว่ามี จนท.ทหารมายึดปาล์มดิบที่ลานรับซื้อปาล์มตามคําสั่งพาณิชย์จังหวัดและผู้ว่าราชการ จ.สุราษฎร์ธานี ซึ่งปาล์มที่ทหารยึดมีทั้งปาล์มดิบ ปาล์มสุกปะปนกันจํานวนหลายตันในแต่ละแห่ง โดยไม่มีการจ่ายชดเชยค่าปาล์มให้ลานปาล์มแต่อย่างใด ถามว่ายุติธรรมแล้วใช่หรือไม่ ปัญหาปาล์มราคาตกต่ํา เพราะมีการลักลอบขนน้ํามันปาล์มจากต่างประเทศเข้ามาใช่หรือไม่ การใช้กําลังทหารไปยึดปาล์มเป็นการแก้ไขปัญหาที่ไม่ถูกต้อง และใช้กําลังทหารไปในทางไม่เหมาะสม เสียภาพลักษณ์ทหาร ขอเรียกร้องให้ พล.อ.อภิรัชต์ คงสมพงษ์ ผบ.ทบ.สั่งให้ยุติการใช้ทหารไปยึดผลปาล์มตามลานปาล์มทั่วภาคใต้โดยด่วน
ขอเรียนว่า กรณีประเด็นดังกล่าว ผู้นําเสนอข้อมูล อาจได้รับข้อมูลที่ไม่ครบถ้วน เนื่องจากการดําเนินการตามมาตรการดังกล่าวนั้น เป็นไปตามมติและข้อตกลงของที่ประชุมร่วมกัน ซึ่งมีผู้เกี่ยวข้องทุกฝ่ายของจังหวัด รวมถึงองค์กรตัวแทนเกษตรกร เมื่อวันที่ 2 พ.ย.62 จากนั้นจึงสรุปนํามาออกเป็น ประกาศคําสั่งของจังหวัดสุราษฎร์ธานี เพื่อให้เป็นไปตามนโยบายขับเคลื่อนปาล์มน้ํามันคุณภาพของจังหวัดฯ หรือ"สุราษฎร์ธานีโมเดล" มีเป้าหมายเพื่อยกระดับคุณภาพการผลิตปาล์มน้ํามันตามยุทธศาสตร์การปฏิรูปปาล์มน้ํามันและน้ํามันปาล์มทั้งระบบ
ในส่วนของกองทัพภาคที่ 4 โดย มทบ. 45 สนับสนุน จนท.ร่วมเป็นคณะทํางานของจังหวัด ประจําอยู่ที่โรงงานฯ บริเวณจุดที่มีการซื้อขาย เพื่อร่วมสังเกตการณ์ และร่วมทําการกักเก็บผลปาล์มที่อาจมีคุณภาพไม่ตรงตามเกณฑ์ข้อตกลง ซึ่งต้องเป็นไปตามความสมัครใจของเกษตรกรด้วย บริเวณ ณ ที่โรงงานสกัดเท่านั้น เพื่อให้คณะทํางานในระดับอําเภอมาตรวจสอบ และตัดสินชี้ขาดอีกครั้งหนึ่ง
กรณีถ้าผลลัพธ์สรุปว่าคุณภาพไม่ได้ตามเกณฑ์ตามข้อตกลง ก็จะถูกนําไปแปรสภาพเป็นปุ๋ย แล้วจ่ายคืนให้กับเจ้าของปาล์มต่อไป เพื่อป้องกันมิให้ปาล์มดิบหรือปาล์มที่ไม่ได้คุณภาพเข้ามาในระบบการซื้อขายอีก โดยมาตรการนี้จะส่งผลทําให้อัตราการสกัดน้ํามันปาล์มของ จว.สุราษฎร์ฯ ทุกโรงเพิ่มขึ้น และราคารับซื้อผลปาล์มก็จะปรับขึ้นเช่นเดียวกัน โดยเมื่อ 3 พ.ย.61 โรงงานสกัดทุกโรงที่มีการสกัดออกมาเป็นน้ํามันปาล์มได้เกิน 18% นั้น ราคารับซื้ออยู่ที่ 3.30-3.60 บาท/กก. ทําให้ให้เกษตรกรเจ้าของผลปาล์มมีรายได้เพิ่มขึ้นจากระบบเดิมประมาณตันละ 200-300 บาท
--------------------------
รัฐบาลไทย-ข่าวทำเนียบรัฐบาล-ธ.ก.ส.สรุปยอดผลการดำเนินงานการแจกบัตรสวัสดิการแห่งรัฐ
วันพุธที่ 4 ตุลาคม 2560
ธ.ก.ส.สรุปยอดผลการดําเนินงานการแจกบัตรสวัสดิการแห่งรัฐ
ธ.ก.ส.เผยยอดแจกบัตรสวัสดิการแห่งรัฐสัปดาห์แรกคืบหน้ากว่า 60% มีทั้งดําเนินการส่งมอบที่ ธ.ก.ส.สาขาและลงพื้นที่แจกถึงหมู่บ้าน พร้อมเน้นให้คําแนะนําเกี่ยวกับวิธีการใช้บัตรและสิทธิประโยชน์ต่างๆ  สําหรับผู้ที่ยังไม่ได้รับบัตร สามารถยกยอดวงเงินไปใช้ได้ถึงเดือน
นายอภิรมย์ สุขประเสริฐ ผู้จัดการธนาคารเพื่อเกษตรและสหกรณ์การเกษตร (ธ.ก.ส.) เปิดเผยว่า จากการลงทะเบียนโครงการสวัสดิการรัฐ ปี 2560 ทั้งหมด 14.1 ล้านราย ลงทะเบียนผ่านธ.ก.ส. 7.7 ล้านราย และผ่านการตรวจสอบคุณสมบัติทั้งสิ้น 6.17 ล้านราย ซึ่ง ธ.ก.ส.ได้ดําเนินการแจกบัตรสวัสดิการแห่งรัฐให้กับผู้มีสิทธิรับบัตรสวัสดิการรัฐตั้งแต่วันที่ 21 กันยายน 2560 เป็นต้นมา ผลการดําเนินงาน ณ 3 ตุลาคม 2560 สามารถแจกบัตรดังกล่าวไปได้แล้ว 4.1 ล้านราย หรือคิดเป็น 66.48 ของยอดทั้งหมด สําหรับการใช้บัตรสวัสดิการที่เริ่มต้นเมื่อวันที่ 1ตุลาคมนั้น ผู้มีสิทธิสามารถนําบัตรสวัสดิการไปซื้อสินค้าอุปโภคบริโภคในร้านธงฟ้า จํานวน 200 บาทต่อเดือน กรณีเป็นผู้มีรายได้เกินกว่า 30,000 บาทต่อปี และจํานวน 300 บาทต่อเดือน กรณีเป็นผู้มีรายได้ไม่เกิน 30,000 บาทต่อปี นอกจากนี้แล้ว ยังได้รับส่วนลดค่าซื้อก๊าซหุงต้มจากร้านค้าที่กระทรวงพลังงานกําหนด 45 บาทต่อคนต่อ 3 เดือน หรือใช้ในการเดินทางด้วยรถโดยสาร ขสมก./รถไฟฟ้า 500 บาทต่อคนต่อเดือน รถ บขส. 500 บาทต่อคนต่อเดือน และรถไฟ 500 บาทต่อคนต่อเดือน
นายอภิรมย์ยังกล่าวต่อไปอีกว่า เนื่องจากผู้ที่ลงทะเบียนไว้และผ่านคุณสมบัติยังไม่ได้ไปรับบัตรสวัสดิการแห่งรัฐ รวมทั้งการนําบัตรสวัสดิการแห่งรัฐไปซื้อสินค้าที่ร้านธงฟ้าประชารัฐในช่วงแรกอาจทําให้ไม่ได้รับความสะดวกและไม่สามารถใช้วงเงินในบัตรสวัสดิการแห่งรัฐได้อย่างเต็มที่ ดังนั้นเพื่อให้ผู้มีสิทธิมีเวลาในการทําความคุ้นเคยกับการใช้บัตรซื้อสินค้าที่ร้านธงฟ้าประชารัฐและสวัสดิการอื่นๆ กรมบัญชีกลางจึงจะยกยอดวงเงินคงเหลือจากการซื้อสินค้าร้านธงฟ้าประชารัฐและสวัสดิการทุกประเภทของเดือนตุลาคม ให้ไปใช้ต่อได้ในเดือนพฤศจิกายน 2560 อีก 1 เดือน
นายอภิรมย์ยังกล่าวเพิ่มเติมว่า ในส่วนของ ธ.ก.ส. นอกเหนือจากการส่งมอบบัตร ณ ที่ทําการของสาขาแล้ว ยังมีนโยบายให้พนักงานลงพื้นที่ส่งมอบบัตรสวัสดิการเพื่ออํานวยความสะดวกแก่ผู้มีสิทธิถึงในตําบลและหมู่บ้านรวมทั้งได้ดําเนินการชี้แจงให้ความรู้แก่เกษตรกร อาทิ เงื่อนไข สิทธิประโยชน์ต่าง ๆ วิธีการใช้บัตร ตลอดจนข้อระมัดระวัง โดยจัดเตรียมทําเอกสาร ข้อแนะนํามอบให้เกษตรกรด้วย